AlexejDobrolubov/national_council_slovak_2010 huggingface dataset:
39. schôdza NR SR - 3.deň - A. dopoludnia
Dátum: 2014-10-16
Poslanec: Hlina, Alojz (-)
Druh vystúpenia: Vystúpenie s faktickou poznámkou

26. Ja ďakujem pekne. Môžem si za to sám, však som vedel, do čoho idem. A presne tak to dopadlo, hej, že už z reakcií aj trebárs pána Lipšica je jasné, že jak to bude chápané. Pomýlené je to úplne, keď ho niekto pozorne počúval, v niečom úplne inom. V chápaní toho, čo je prejavom občianskej statočnosti, čo je plnenie si svojich povinností, čo je kverulantstvo, čo sú rôzni špekulanti, čo je proste chyba zákonov, čo je systémové zlyhanie. Viete, vytiahnuť z toho, a presne toho, ale do toho som s tým šiel. Viete, ja som kľudne mohol ísť dneska aj chrániť Tiberiov chrám, ale som tu a som urobil možno pre niekoho politickú chybu, lebo budem prezentovaný ako ten, kto je proti tomu, aby korupcia bola vymietená. Viete, to bude akože, je tu zákon, ktorý vymieti korupciu a Hlina bol proti (povedané so smiechom), aj Kuffa bol proti. A bojovníci, boží bojovníci tu v zástave, vo vetre stáli a obhájili to. Ale to, že je to blbosť, to už po týždni nikoho nebude zaujímať, samozrejme, ale teraz to treba odprezentovať úplne, proste terminologicky, aby to sedelo. Vedel som, do čoho idem, som s tým zmierený. Nedalo mi to, lebo cítim takú, by som povedal, že určitú zodpovednosť, hej? My máme veľa vecí pomýlených. Číňania hovoria, dokonca to viem aj po čínsky: "Šá dží džín chóu." (Pozn. red.: foneticky zápis, ako to rečník vyslovil) To je: "Zabi sliepku, aby si vystrašil opicu." Ono to platí aj reverzne, hej? Keby ste vy boli Melicherčíkovú zamestnali, ja myslím, že ju pani Radičová zobrala, keby ste vy boli Žarnaya zobrali teraz niekde, tak by ste urobili ďaleko viac, ďaleko viac by ste urobili pre dobro tejto krajiny, ako keď tu predložíte tento nedoko..., nieže nedokonalý, dobre, tak som diplomat, nedokonalý zákon s obrovskými chybami. Ďakujem pekne.
39. schôdza NR SR - 2.deň - B. popoludní
Dátum: 2014-10-15
Poslanec: Hlina, Alojz (-)
Druh vystúpenia: Vystúpenie s faktickou poznámkou

136. Ďakujem vám veľmi pekne. Teraz to nepochopte osobne, ale možno by neškodilo, (rečník si odkašľal) pardon, keby ste teraz takému pánovi Blahovi si nechali spraviť nejakú ideologickú prednášku, ono to má zmysel. Viete, lebo ja naozaj poviem, jak v tej reklame, tu už nikto nič negarantuje. Tak vy ste socialisti, ľudia práce, vy by ste mali proste sa fotiť s čakanom a s montérkami ako proste a rozprávate tu o podpore obchodu. Viete, prepáčte, ťažko, naozaj ťažko, keď nevidíte v tom logiku, že aká je v tom logika, keď ju nevidíte ideologicky, hej, tak potom ťažko ja vám budem hovoriť, že v čom je logicky, keď ju nechápete ani ideologicky, lebo niekedy ideológia presahuje logiku, hej? Tak naozaj potom ja sa vzdávam tej ambície to vysvetliť. Možno by to pomohlo u pána Blahu, že by vám povedal, že čo sú ľudia práce, či obsluha solária je ľudia práce. Dobre? Či zlievať, lebo viete, ja som zlievač a to, také tie povestné obrazy socialisticko-realistické, toho odpichára v tej VSŽ, to sa inšpirujte a na druhej strane si postavte obsluhu turbo solária. No však toto som chcel tým povedať, možno ideologicky. Ja len chcem povedať, pán minister mi povedal, že keď som odchádzal, že kto požiadal, dostal. Ak je to teda tak, že kto požiadal, dostal, tak je to, (reakcia z pléna) splnil podmienky. No, tak je to potom ešte horšie, ako sme si mysleli. Chápete? Lebo ja normálne mám strach z toho, že my sme na tom naozaj už tak zle, že tu už tí ľudia ani nechcú tu, lebo nemajú za čo, alebo na čo, že už tak je to, že už iba tí exekútori pýtajú tú dotáciu, lebo tým toľko tej roboty pribúda a naozaj, že my sme už tak zdecimovaní, normálne zdecimovaní, že už ani nepýtajú. To je už horšie, ako som si myslel.
39. schôdza NR SR - 1.deň - B. popoludní
Dátum: 2014-10-14
Poslanec: Hlina, Alojz (-)
Druh vystúpenia: Vystúpenie s faktickou poznámkou

46. Tak niektoré veci, ale tak, aby sme nejak nemystifikovali, tých 28 hektárov, treba korektne povedať, že v návrhu sa hovorí, že teda mu tu bude pridelená pôda do výmery, ktorú už má, maximálne 28 hektárov. Ale aj tak či tak tá suma, mňa tých 28 zaujíma, ale kvôli korektnosti uvádzam, lebo je dôležité čítať tie zákony, keď k nim vystupujem. To je podľa mňa aj také korektné voči nám ostatným, ktorí to počúvame. Ale teraz som nemyslel predrečníka, myslel som možno iné prípady, dôležité. Len zas, prosím vás, nerobme z toho svetový mier. Svetový mier nenastane, lebo my. Naozaj to je aj chyba z pohľadu stratégie a taktiky. Tá krajina preto vyzerá tak, ako vyzerá, lebo tu sa vždycky niekto zjaví a povie, že chce svetový mier. Svetový mier chce venezuelská misska. My chceme dielčie úspechy. Zapichnime vlajku víťazstva, podarilo sa. Ľudom dáme dôvod, že malo to zmysel, o racionálnosti ich konania, ideme ďalej. Prosím vás, z tohto nerobme svetový mier, toto nespasí ani poľnohospodárstvo, toto ani nezaradí našu krajinu medzi tigre. Z tohto dokopy nič nebude. A keď sa to neustriehne, tak otrávi, načisto otrávi ľudí, ktorí chcú ešte niečo urobiť. A ustriehneme to vtedy. Dobre, vymysleli ste si to, nech sa páči. A 2. januára pred sídlom SPF, ja verím, že bude niekto stáť so žiadosťou v ruke. A verím, že v piatok SPF dá niekoho do podateľne a budú preberať poštu a tie žiadosti budú doručené podľa poradia a budeme zvedaví, koľko tá rada fondu odsúhlasí tej podpory, či sa dopracujeme aspoň k nejakým desiatim, dvadsiatim, tridsiatim ľuďom, aby sme to vedeli kvantifikovať, že o čo vlastne v tomto návrhu šlo.
38. schôdza NR SR - 2.deň - A. dopoludnia
Dátum: 2014-09-25
Poslanec: Hlina, Alojz (-)
Druh vystúpenia: Vystúpenie s faktickou poznámkou

Ďakujem veľmi pekne. Samozrejme, sa otvárajú mnohé otázky toho celého. Ale ja myslím, že aj mnohé otázky som aj ja týmto otvoril, že tí právnici sú v tomto naozaj, by som povedal, nechcem to tak povedať, špeciálni. Ale na niečom by sme sa mohli zhodnúť. A verím, že sa zhodneme aspoň na tom, že v ich prípade napríklad tak nepociťujem silne riešiť situáciu lekárov, hej, alebo učiteľov v tomto prípade, lebo to je skôr poslanie ako zamestnanie. Ak je právničina poslanie, verím, že by sa niektorý právnik aj teda postavil a povedal, že on to cíti ako poslanie, by ma musel relatívne dlho presviedčať o tom. Takže možno aj z toho to vychádza, hej, že podľa mňa právnické remeslo je remeslo také isté ako inštalatér, ako konateľ, ako konateľ v nábytkárskej firme alebo neviem čoho. Asi je z môjho pohľadu v zásade, zjednodušene. Ďakujem.
38. schôdza NR SR - 1.deň - B. popoludní
Dátum: 2014-09-24
Poslanec: Hlina, Alojz (-)
Druh vystúpenia: Vystúpenie s faktickou poznámkou

Ďakujem veľmi pekne. Ja naozaj verím aj tomu, čo kolega hovoril o tom, ako sa stará v dedine. A verím aj tomu, čo hovoril pán Petrák. Len nechápem, prečo si potom pod kožu púšťate ľudí, ktorých nechcem už menovať, ale ktorých výrazom je to. Voči tej skupine ľudí, ktorí terorizujú tisíce, státisíce ľudí v tejto krajine úžerníckymi pôžičkami, prečo ste ešte ochotní? Je to tá istá partaj, hej, ktorá nageneruje aj poriadnych poctivých starostov. Ja verím, že v strane SMER sú poriadni, poctiví, pracovití starostovia. A zároveň tam máte excesy typu, že prideľujete dotácie exekútorom. Takže na to si možno odpovedzte vnútri, lebo to vám strašne zaťahuje ručnú brzdu. Viete, to darmo budete hovoriť, to vám zaťahuje ručnú brzdu. A dovolím si povedať, pán kolega, že to, že je to pravdou, čo ste hovorili, potvrdzuje aj list, a teraz dovoľte, aby som to povedal, ktorý mi prišiel od dôchodkýň z Častkoviec. Ich predsedkyňa teda hovorí, že ich starosta sa stará. Ale, v dobrom, naozaj to je také čisté, úprimné, také poctivé. Ja to beriem. Ja som tu reagoval na ten konflikt minule, že som údajne generalizoval. Ja so negeneralizoval, ja som len teda niečo možno mierne hyperbolizoval. A prišla mi aj takáto reakcia, hej, to je podľa mňa úprimné, čisté. A naozaj skončím tým, čím som začal. Ja vám to verím, že to tak robíte. No vidíte, ako to celé ide dopadnúť. Ďakujem.
38. schôdza NR SR - 1.deň - B. popoludní
Dátum: 2014-09-24
Poslanec: Hlina, Alojz (-)
Druh vystúpenia: Vystúpenie s faktickou poznámkou

Ďakujem veľmi pekne. Dúfam, že mi to kolega odpustí, sme v politike. Viete, tá určitá konzistentnosť alebo sila toho výrazu, hĺbka očí alebo to presvedčenie je vtedy, keď je naozajstná konzistentnosť. A teraz lekcie o demokracii a neviem čo sa naozaj ťažko prijíma v tejto podobe, pán kolega, prepáčte, lebo my máme vždycky tendenciu s tým nejakým spôsobom vyčubriť, hej. Vždycky s tým nejako vyčubríme, hej. Ak je niekde v Považskej niekto, kto má osem funkcií, no je to preto, lebo sa to dalo mať. Ak je niekde strana, ktorá má štyroch členov, tak by v živote nikdy nikoho nenapadlo, že môže vzniknúť strana, ktorá má štyroch členov. No zdá sa, že teoreticky je to možné, hej. To je proste ten problém, že my vždycky proste s tým vyčubríme, vždycky to proste tak obrátime na svoj obraz. Čiže ťažko sa prijímajú lekcie z demokracie z tohto pohľadu, pokiaľ vy v sebe nemáte pnutie, že niečo nie je správne, že niečo ste využili. Naozaj Karel Kryl, to je možno moc silné, mal takú pesničku Kdo o morálce káže, hej. To sú naozaj veci, ktoré pomôžu nám, všeobecne nám opozícii to pomôže, keď budeme v tých názoroch a postojoch konzistentní, vytrvalí, dôslední. Bude to tak mať inú váhu. Ďakujem.
37. schôdza NR SR - 9.deň - A. dopoludnia
Dátum: 2014-09-23
Poslanec: Hlina, Alojz (-)
Druh vystúpenia: Vystúpenie s faktickou poznámkou

4. Ďakujem vám pekne. Ja sa pristavím pri jednom momente, ktorý spomenul predrečník a v zásade sa aj ja mu budem venovať v mojom vystúpení. A keď sme analyzovali za poslednú dajme tomu dekádu, že kde boli konflikty, tak vždycky je to mix autoritatívneho režimu, nejakej náboženskej tenzie, proste nie je ľahké, aby vznikla, alebo urobiť vojnu v Dánsku. Viete, teraz, keď bolo referendum v Škótsku, tak sa tam pobili len nejakí opilci na námestí. Hej? Čiže naozaj, zdravá občianska spoločnosť, ťažko urobíte alebo ťažko vzniká konflikt. Ľahko vznikajú konflikty, keď to má určité predpoklady na to, aby tam vznikol konflikt, a to je obrovské riziko, národné, národné ohrozenie naše je v tom. Viete, ľudia niekedy povedia, že či my tým oligarchom nezávidíme. Viete, príklad. Ja, čestné slovo, nezávidím ani trošku, len budem upozorňovať ja v mojom, ale kolega, tiež som rád, že sa toho dotkol, ohromným národnobezpečnostným rizikom je to, že tá koncentrácia moci je taká obrovská, lebo potom to je predpolie toho konfliktu, lebo to vytvára to, že sa oplatí alebo dá aj reálne ten konflikt v tej krajine či vyvolať pre trebárs mierne paranoidných ľudí, ale aj, aj reálne, že či môže vzniknúť. No, dá sa vzniknúť, keď stačí na to, aby sa dvaja pri stole pohádali. Viete, keď to dorobíme tam, v úvodzovkách, dopracujeme sa k tomu, že tak jednoduché to bude, no tak budeme zárodkom, budeme, bude tu tak čupieť vzadu ten možný konflikt. A to je ohromné riziko a ľudia by si mali vybrať, či to chcú, alebo nechcú. Politici by si mali vybrať, či to chcú, alebo nechcú. Či chcú byť na hrane, alebo takto visieť na vlásku. Ďakujem.
37. schôdza NR SR - 8.deň - A. dopoludnia
Dátum: 2014-09-19
Poslanec: Hlina, Alojz (-)
Druh vystúpenia: Vystúpenie s faktickou poznámkou

88. Ďakujem veľmi pekne. Ja som si dal taký záväzok, že si vypočujem všetky príspevky, lebo chcem obsiahnuť mentálne svety jednotlivých rečníkov a to je dobré aj pre poznanie do budúcnosti, čiže vydržím to, niekedy to bude asi aj trápenie. Ja len chcem povedať jednu vec, ktorú budem hovoriť v mojom vystúpení a budem upozorňovať, lebo nechcem povedať to, čo už by bolo ixkrát povedané, na riziká. Že keď si niekto zoberie, že kde vlastne konflikty vznikajú. Buď je to spojené s náboženstvom, s národnosťou, alebo s nejakou autoritatívnosťou. Viete, na západ od nás vojnu neurobíte, alebo keď paranoik by povedal, že niekto vyvolá a niekto, že sa tam stane, no neurobíte, lebo tam je silná, zdravá občianska spoločnosť. Vždycky ten konflikt je na hrane pri autoritatívnych režimoch a pri oligarchických režimoch. Lebo keď sa pohádajú dvaja podnikatelia pri stole, ktorí majú tak, ako sa hovorí, primerane, no tak tá spoločnosť to absorbuje, ale keď sa pohádajú dvaja pri stole, ktorý jeden vlastní polku krajiny, druhý druhú polku, no tak to zaváňa konfliktom. A to je riziko. Ja budem hovoriť o rizikách. A my sa blížime úplne prudko k tomu, že paranoici nech si povedia, že u nás ten konflikt niekto vyvolá, alebo u nás ten konflikt vznikne práve tým, že sa oligarchizuje tá krajina u nás, a prudko, a vy tomu strašným spôsobom pomáhate. Ani neviete, čo robíte, ale robíte to, že naozaj sa staneme potencionálnym, konfliktnou zónou práve kvôli tomuto prvku, že tu bude stačiť málo, aby sme sa tu, len tu je problém, že my sa tu tĺcť nebudeme, lebo však tu hrdinov nemáte. Ale to chcem povedať, tento, zatiaľ nezaznel tento rozmer, hej, že prečo to vzniká. A všimnite si, keď pôjdete dozadu, že kde konflikty vznikli. S tým to súviselo.
37. schôdza NR SR - 7.deň - B. popoludní
Dátum: 2014-09-18
Poslanec: Hlina, Alojz (-)
Druh vystúpenia: Vystúpenie s faktickou poznámkou

117. Ďakujem veľmi pekne. Dovoľte na záver dňa povedať, že konečne poriadny návrh zákona a konečne niečo, čo vyzerá, že ani čo tomu vyčítať, a ja sa tiež teda pripájam aj k predrečníkovi a som rád, že vôbec ten návrh zákona tu prišiel a vyzerá, že aj prejde, tak to je dobrá správa. Ďakujem.
37. schôdza NR SR - 6.deň - B. popoludní
Dátum: 2014-09-17
Poslanec: Hlina, Alojz (-)
Druh vystúpenia: Vystúpenie s faktickou poznámkou

194. Ďakujem za upozornenie. Pani generálna riaditeľka robí svoju prácu, je, žiaľ, vystavená politickým tlakom. Slušná spoločnosť má nastavené mantinely, ako im odolať. Niektorým veciam proste asi sa nedalo, keď tam niekto vyklepkával furt po tých dverách. Ja som hovoril o procedúre, ako o princípe, ako o systéme, že takto to fungovať nemôže. To, že to nakoniec niekto z toho stočil a chúďa ženu, ktorá s tým nič dokopy nemá, urobí z nej to, čo urobí, je už len znakom toho človeka, ktorý to urobil. Viete, to naozaj existujú aj prepisy, to si každý môže pozrieť, kto čo urobil, to čo povedal. Len naozaj nechajme, svojím spôsobom ma to mrzí, že to celé takto dopadlo. V politike sú niektoré veci nevyhnutné na to, keď chceme na niečo upozorniť, v osobnom by mi to nestálo za to, len hovorím, keď sa niekto dal na politiku, len vynechajme z toho matku dvoch detí, dobre? Ja viem, že tu sú ľudia, ktorí si potrebujú dokázať svoje ego cez niečo, ale tá matka dvoch detí s tým nič nemá. Ďakujem pekne.
37. schôdza NR SR - 6.deň - B. popoludní
Dátum: 2014-09-17
Poslanec: Hlina, Alojz (-)
Druh vystúpenia: Vystúpenie v rozprave

182. Vážená pani predsedajúca, vážená pani riaditeľka, vážené kolegyne, kolegovia, čestné slovo, nebol by som už vystúpil, ale nedá mi, ja mám možno, neviem, v čom to je, úcty k tej žene. Ja som sa veľmi dávno zastal pani Melicherčíkovej, to je osoba, ktorá musela odísť z univerzity kvôli tomu, že prišla na niečo a tuná niektorí vaši kolegovia sa chodili ju pokorovať, sa chodili napchávať hamburgermi ku nej, no bol by to, ako by jeden povedal, čert dlžný v podobe toho, že niekto na mňa posiela novinárov, ale ja to ustojím. Ale prosím vás, to, že ste sa, a že predsedajúca ani nezastavila to, čo sa tu hovorilo, nevážili sa slová tu, žena, ktorá tu nie je, ja som hovoril o procedúre, ale tu niekto tú ženu obvinil z toho, že je fluktuantka a vo faktickej poznámke dokonca, že pomaly brala úplatky. Prosím vás pekne, naozaj, ja kvôli tej žene to robím a chcem povedať, nerobte to. To naozaj si takto nemôže parlament fungovať, že to nemáme v sebe, že to niekto, že vážte slová, aj, pani riaditeľka, aj vás chcem poprosiť, že vážte slová, tá žena nemá možnosť sa brániť. Ja som nikoho z ničoho neobvinil, ja som hovoril o procedúre, hovoril som, že čo to je politické, no hold, keď niekto šiel do politiky, musí proste ísť so svojou hruďou, so svojím štítom, no tak to proste je. Ale nejaká pani z Dolného Kubína, tu z nej urobili fluktuantku, tu z nej urobili osobu, ktorá čakala na úplatky a ešte sa ľudia dozvedeli, že má nejaký penzión. Prosím vás, toto sú prízemné veci. Ja viem, že tu sú ľudia, ktorí spokorujú ženy, dokazujú to aj tým, že sa chvália, koľko ich dotiahli do postele, prosím vás, ale toto nerobte, toto naozaj nerobte, nerobte. Kolega Martvoň, na mňa sa navážajte. Ja si vo veciach poriadok urobím. Prosím vás, nechajte tú ženu na pokoji. Nenaznačujte tu niečo, nenaznačujte, tá žena má dve malé deti, tá žena opatrovala umierajúceho člena rodiny, na ňu ste to našili, lebo ste jej potrebovali dať, že fluktuuje, ona sa chúďa, ona mi to vysvetľovala, ona povedala, že išla dohodou, ona nechcela už s nikým nič mať. Prosím vás, nechcite, aby tie detaily, keď niekoho skutočne začnú zaujímať, aby sa tie detaily dozvedel, prosím vás. Nerobte z osoby, ktorá, poslednýkrát to poviem, ktorá tu nie je, nerobte, nekazte jej život. Už ste pokazili toho dosť. Melicherčíkovej ste zničili život, prosím vás, vy ste jej zničili život tým, čo ste vypisovali na ňu pod tými "nikmi". Prosím vás, dajte pokoj. Nájdite si väčšiu, nie ženu, (reakcia z pléna) nie úbohú ženu, nájdite si chlapa, kľudne sa navážajte do mňa. Prosím vás, nechajte tú pani z Kubína tak, dobre? A končím tým, pani predsedkyňa, generálna riaditeľka, vážte slová. Ďakujem pekne.
37. schôdza NR SR - 6.deň - B. popoludní
Dátum: 2014-09-17
Poslanec: Hlina, Alojz (-)
Druh vystúpenia: Vystúpenie s faktickou poznámkou

162. Ďakujem veľmi pekne, ja by som sa tiež pridal k predrečníčke, že by bolo naozaj za hodno sa vrátiť k meritu a, Národná rada, oni tie parlamenty nejakým spôsobom vznikali, majú nejakú úlohu a čo tam má odznieť, by malo mať, malo by to mať to niečo do seba. Nuž, každý nech si spraví názor a práve aj po tom, čo povedala pani Košútová, len sa pripájam a nebudem to ďalej komentovať. No pravdou je, že každý si spraví svoj názor. Ďakujem.
37. schôdza NR SR - 6.deň - B. popoludní
Dátum: 2014-09-17
Poslanec: Hlina, Alojz (-)
Druh vystúpenia: Vystúpenie s faktickou poznámkou

152. Pán predseda, nezávidím vám, to bude skúška vašej schopnosti viesť schôdzu. Máte tu avízo o prudkom porušení rokovacieho poriadku. Som, sám som zvedavý, ako necháte vášho kolegu milovaného a lieblinga tuná utiecť. Inak, mimochodom ma to v celku zaujíma, že koho tá z mojej rodiny, nuž... (Prerušenie vystúpenia predsedajúcim.) Paška, Pavol, predseda NR SR 153. Pán poslanec, chcete ho zase fyzicky napadnúť... Hlina, Alojz, poslanec NR SR 154. ... a ja niečo dozviem. Paška, Pavol, predseda NR SR 155. ... aby som mu umožnil, aby ušiel? Hlina, Alojz, poslanec NR SR 156. Pán predseda, (povedané so smiechom) čelíte veľkej výzve. Sám som zvedavý, ako zvládnete to, ako ukočírujete túto schôdzu. Ďakujem.
37. schôdza NR SR - 6.deň - A. dopoludnia
Dátum: 2014-09-17
Poslanec: Hlina, Alojz (-)
Druh vystúpenia: Vystúpenie s faktickou poznámkou

16. Ďakujem veľmi pekne. Ja sa pozastavím len pri tom, čo pán kolega spomínal, že v zásade ešte nie sú, ak som dobre pochopil, pozastavené tie zamestnanosti. Len to ešte asi nevedia tí kontrolóri, čo napáchali koncom augusta, lebo zmluva s Krutým bola podpísaná 25. augusta a zmluva, to tiež treba povedať, s človekom, ktorému, ktorý je povinný vracať fondy pánovi Magálovi, tak tiež ste podporili recepčnú. Viete, že myslím, že slovenská verejnosť je dostatočne informovaná o nejakých penziónoch, však kto by sa v tom vyznal? A napriek tejto určitej histórii 27. augusta, myslím, bola podpísaná s ním dohoda na dotáciu pre recepčnú, rozumiete? Recepčnú. Asi v tom penzióne, ktorý neexistuje. Takže ja si myslím, že keď sa Európa dozvie, Európska únia a komisia, že koho ste podporili, Európska komisia poslala trikrát list tejto krajine, že čo tu tým ľuďom stvárate z pohľadu spotrebiteľov a to bolo na popud jedného prípadu, ktorý bol Pohotovosť a doktor Krutý. To znamená, viete, že prepojte si to, že kvôli čomu Európska únia nás vyzývala a potom sa to nejako sa snažilo upratať, uzametať, neviem čo, tak tých ľudí, ktorých okrem iného paralyzujú aj súdy, tak používate prostriedky Európskej únie na dotáciu ich činnosti. Takže nezdieľam teda, alebo ako to vlastne povedať, lebo vylejeme, vylejeme aj s vaničkou aj dieťa asi, že je dosť možné, že aj tieto ešte otvorené fondy sa zavrú, pokiaľ sa dozvedia, že čo sú schopní podporiť. A naozaj. To sú dva prípady, tých prípadov podľa excesov tam nájdeme viac. Doktor Krutý a pán Magál. Ďakujem.
37. schôdza NR SR - 6.deň - A. dopoludnia
Dátum: 2014-09-17
Poslanec: Hlina, Alojz (-)
Druh vystúpenia: Vystúpenie s faktickou poznámkou

10. Ďakujem veľmi pekne. Touto chorobou som nikdy netrpel, ono, koniec koncov, je vždycky aj zárodkom každého konfliktu, dokonca vojen, že keď generalizujete, čiže nikdy som nepovedal a nikdy nepoviem, že všetci ste tam takí. Pravdou však je a už sa to nedá zakryť, že niektorí z vás sa vydali na túto cestu. A otázka stojí, že ako to viete upratať? Ja sa tomu čudujem. Vždycky v každom kolektíve sa nájdu proste určité veci, ktoré, no, sa, ako sa hovorí "žvejkli", ale otázka stojí, ako ten organizmus sa autoimunitne vysporiada s tou infekciou? Lenže vy, vy normálne, ja z toho žasnem. Z toho mi je ľúto, ja tomu nerozumiem. Ja fakt tomu nerozumiem. Nuž ako ináč to chcete, že vám to takto nakladajú, to, že dostal 23-tisíc, exekútor krúti peniaze, ktoré ide cez ministerstvo, je, čo viacej chcete? Ako viac chcete vidieť to prepojenie, to, o čom tu hovorím už viac ako rok? Ako viac? A to je presne to, že mňa zaujíma v tejto chvíli, potom sa nečudujte, že to možno na niekoho a to uznám, že to na niekoho môže zle dopadnúť, že sa tomu bráni a tak sa bráňte v klube. Tak zavolajte, zavolajte, ja neviem, ako to tam u vás funguje stranícky a povedzte: ale pozor, vážení, to už je moc. Je čas, je čas naozaj, to v niečom ste prestrelili, no proste stane sa, pri robote sa chyby stávajú. Aj za seba vám poviem, urobte, čo urobiť máte a poďme riešiť iné veci a nemusíme sa k tomu vracať. Ale nechápem, prečo to takto držíte? Nechápem.
37. schôdza NR SR - 5.deň - B. popoludní
Dátum: 2014-09-16
Poslanec: Hlina, Alojz (-)
Druh vystúpenia: Vystúpenie s faktickou poznámkou

Áno, ďakujem veľmi pekne. Vo svetle teda najnovších informácií, že tento štát podporuje exekútora Krutého a dotuje jeho zamestnancov, prepáčte, ale to nerozdýcham, to je naozaj sen, tak upozorním teda aj na to, čo kolega spomínal, ten výskum. My sa dopracujeme k tomu, že možno na exekútorskom úrade budú skúmať vplyv exekúcie na trávenie a bude to uznané. Viete, ja teda vedec nie som, ale pokiaľ viem, tak my poznáme nejaký základný, aplikovaný, klinický, viete, aby sme my náhodou nezistili, že naozaj tu sa všelikto venuje všeličomu, že budú robiť základný výskum mitochondrií v Čremošnom, hej, a v nejakej pekárni. No však, prečo by to nemohlo byť? Ale preháňam, samozrejme, hyperbolizujem, ale v tejto krajine to nevadí, lebo naozaj aj najhorší možný sen sa tu stáva skutočnosťou. Takže na to chcem upozorniť prípadne pána ministra, aby mu to neušlo spod rúk, hej, výskum nie je výskum, aby sme sa my naozaj nedostali k tomu, že tak by to mal byť asi ten aplikovaný, nie ten základný, klinický, aby sa to dalo verifikovať, lebo naozaj môže JUDr. Krutý robiť základný sociologický výskum vplyvu exekúcie na trávenie obyvateľstva. A asi sa tam napchá do toho paragrafu, hej. Bol by som rád, keby sme aj v tomto prípade spravili si jasno, lebo v tejto krajine sa nedá vylúčiť, že to tak bude. Ďakujem.
37. schôdza NR SR - 5.deň - B. popoludní
Dátum: 2014-09-16
Poslanec: Hlina, Alojz (-)
Druh vystúpenia: Vystúpenie v rozprave

Vážený pán predsedajúci, vážené kolegyne, kolegovia, chcem aby teda zaznel ten procedurálny návrh z rozpravy. Dávam návrh, aby sa aj tento návrh, bod programu stiahol do času, kým jednotliví kandidáti nebudú predstavení na ústavnoprávnom výbore. Drobná poznámka. Predsa len, pani kolegyňa, nič v zlom, keby ste si nejakú časovú mapu spravili, tak ešte bez toho aby, som to síce už tušil, ale ešte to nebolo úplne jasné, čo ste sem dovliekli, tak vtedy som už búchal topánkou. Kľudne si tú časovú mapu spravte. Dobre? Čiže naozaj nezľahčujte to, že to je skrz nejakú animozitu, prosím vás. Ja viem, že by vám to tu vyhovovalo. To je o princípe. Mám to ešte raz povedať pomaly alebo stačí to takto povedané? (Reakcia navrhovateľky.) Ďakujem pekne.